PSL โชว์กำไรปี 65 แตะ 4.8 พันล้าน “นิวไฮ” รอบ 14 ปี แจกปันผล 0.25 บ.
PSL รายงานกำไรปี 65 อยู่ที่ 4.85 พันล้านบาท โต 8% จากปีก่อน พร้อมแจกปันผล 0.25 บาท ขึ้น XD 21 เม.ย.66 กำหนดจ่าย 9 ก.พ.66
PSL รายงานกำไรปี 65 อยู่ที่ 4.85 พันล้านบาท โต 8% จากปีก่อน พร้อมแจกปันผล 0.25 บาท ขึ้น XD 21 เม.ย.66 กำหนดจ่าย 9 ก.พ.66
10 ก.พ. 2566

บริษัท พรีเชียส ชิพปิ้ง จำกัด (มหาชน) หรือ PSL รายงานผลการดำเนินงานงวดปี 65 มีกำไรสุทธิ ดังนี้

ทั้งนี้ บริษัทฯ ได้รายงานผลกำไรสุทธิสูงสุดในรอบ 14 ปี เป็นเงินจำนวน 4,850.79 ล้านบาท (ปี 2564 : 4,474.93 ล้านบาท) โดยมีรายได้รวมเป็นจำนวน 9,146.64 ล้านบาท (ปี 2564 : 8,814.29 ล้านบาท) ส่วนของผู้ถือหุ้นเพิ่มขึ้นอยู่ที่ 16,462.81 ล้านบาท (ปี 2564 : 14,365.02 ล้านบาท) และสินทรัพย์รวมเพิ่มขึ้นอยู่ที่ 24,303.96 ล้านบาท (ปี 2564 : 23,530.50 ล้านบาท)
โดยสาเหตุหลักเนื่องมาจากการซื้อเรือเพิ่มจำนวน 2 ลำทำให้ปี 2565 จำนวนเรือทั้งหมดของบริษัทฯ มีจำนวน 38 ลำ เมื่อเทียบกับ จำนวน 36 ลำในปี 2564 ในช่วงครึ่งปี แรกของปี 2565 อัตราค่าระวางสำหรับขนส่งสินค้าแห้งเทกองเป็นแนวโน้มขาขึ้นแต่อัตราค่าระวางได้อ่อนตัวลงในช่วงครึ่งปีหลัง เนื่องมาจากการปรับขึ้นอัตราดอกเบี้ยในสหรัฐฯ ภาคอสังหาริมทรัพย์ที่ถดถอยในจีน และสินค้าที่ขนส่งออกจากยูเครนลดลงเนื่องจากสงครามระหว่างรัสเซียและยูเครน
ทั้งนี้ เรือของบริษัทฯ ทำรายได้เฉลี่ยต่อวันต่อลำเรือคิดเป็น 19,924 เหรียญสหรัฐในปี 2565 ซึ่งต่ำกว่าเมื่อเทียบกับรายได้เฉลี่ยต่อวันต่อลำเรือที่ 20,338 เหรียญสหรัฐในปี 2564 รายได้ จากการเดินเรือสุทธิ (สุทธิจากรายจ่ายท่าเรือและน้ำมันเชื้อเพลิง) ในสกุลเงินบาทเพิ่มขึ้นร้อยละ 9 เมื่อเปรียบเทียบกับปีก่อนหน้า ค่าใช้จ่ายในการเดินเรือเฉลี่ยต่อวันต่อลำเรือลดลงจาก 5,090 เหรียญสหรัฐในปี 2564 เป็น 4,895 เหรียญสหรัฐในปี 2565 โดยสาเหตุหลักๆ มาจากการลดลงของค่าใช้จ่ายในการซ่อมแซมและสำรวจเรือ
อย่างไรก็ตาม ค่าใช้จ่ายในการเดินเรือในสกุลเงิน บาทเพิ่มขึ้นร้อยละ 12 เนื่องมาจากการอ่อนค่าของเงินบาทเมื่อเทียบกับเงินเหรียญสหรัฐ ระยะเวลาหยุดการเดินเรือเฉลี่ยเพื่อการซ่อมบำรุงของปีนี้อยู่ที่ 11 วันต่อลำเรือ โดยมีเรือ 14 ลำเข้ารับการซ่อมแซมและสำรวจเรือในอู่แห้งในระหว่างปี
พร้อมกันนี้ บริษัทประกาศจ่ายปันผลจากกำไรสะสม เป็นเงินสด 0.25 บาท กำหนดวันที่ไม่ได้รับสิทธิปันผล (XD) วันที่ 21 เม.ย.66 และกำหนดจ่าย 9 พ.ค.66